**Vladislav Petković Dis – *Među svojima***

Dragi sedmaci,

Danas obrađujemo pesmu *Među svojima* Vladislava Petkovića Disa. Za početak pročitajte pesmu u čitanci, poslušajte je na youtubeu (<https://www.youtube.com/watch?v=Q5zU54eVCGU> ) i onda pročitajte datu analizu, zapišite ono što smatrate najbitnijim, a možete dodati i neka svoja zapažawa i tumačenja.

* **O autoru**

Vladislav Petković Dis rodio se u Zablaću 10. marta. 1880. godine.

Prvu zbirku pesama “Utopljene duše” tiskao je 1911. vlastitim sredstvima, a nakon njih objavio je 1913. pod nazivom “Mi čekamo cara”. Kasnije je radio i kao carinski službenik, a onda i izveštavač s fronta u Balkanskim ratovima.

U prvom svetskom ratu uspeo je da preživi bekstvom preko Albanije. Otišao je na Krf a onda i u Francusku. Tamo je napisao svoju zadnju zbirku pesama “Nedovršene pesme”. Kada se vraćao iz Francuske u Grčku, brod kojim je putovao potopila je nemačka podmornica. Dis je poginuo u Jonskom moru 1917. godine.

* ***Među svojima* – analiza pesme**

Pesma “Među svojima” napisana je 1916. godine na Đurđevdan i pripada zbirci pesama koje nose naziv “Mi čekamo cara”. U njoj se pesnik seća svog rodnog kraja, žene i dece. Razdvojen od porodice pesnik kao da je predosećao zlu sudbinu koja ga čeka i tu nesreću da ih nikada više neće videti.

***U mom srcu ponoć…***

naglašava da je lirski subjekat tužan, te da je u njegovom srcu ponoćna tmina. Ali ono što uspeva da razbije tu tminu, doduše samo ponekad je već iskazana u sledećim stihovima:

***Mis’o da još živiš, moj predele mladi.  
Moja lepa zvezda, majka i robinja,  
Bože! šta li danas u Srbiji radi?***

Dis potom donosi sliku proleća u Srbiji, pokušavajući da prizove u sećanje sve do detalja:

***Kod vas je proleće. Došle su vam laste.  
Oživele vode, đurđevak i ruže.***

Ali, odmah zatim nailaze tužna, mučna osećanja i sećanja:

***I miriše zemlja koja stalno raste  
U grob i tišinu, moj daleki druže.***

Analiza pesme ” Među svojima” donosi treću pesničku sliku u kojoj Dis pokušava da se seti kako izgleda jedno veče njegove voljene žene:

***…Ideš kući sporo  
Ulicama straha, i duša ti jeca.  
Tvoje gladne oči, moja divna zoro,  
Hrani ljubav majke: ” Neka žive deca.*** ”

U četvrtoj strofi pesme ” Među svojima”, Dis daje možda najupečatljiviju sliku:

***Ulaziš u sobu. Suze te već guše.  
A dva naša cveta iz četiri rata  
U tvome su krilu, obraze ti suše:  
” Mama, zašto plačeš? Je l’ pisao tata? ”***

I Dis zna i oseća da o njegovu Tinku još više potresa i da sada već počinje da plače i jeca, jer joj nedostaje voljeni muž. Atmosfera je dodatno teža, jer kako kaže Dis:

***Napolju je vidno, kao pred svitanje.  
K’o da će se dići grobovi i ljudi.***

Završnom, šestom strofom se upotpunjuje analiza pesme ” Među svojima”. U njoj Dis objašnjava da on gleda svoju porodicu, iako je daleko od njih. On je u mislima sa njima i zna da su ” kraj gozbe sirote ” i želeći da njegova žena i deca više ne tuguju, bez obzira što on nije sa njim, Dis priziva tu sliku, nadajući se da će tako ipak biti jednog dana:

***Lice ti se vedri: to duša svetinje  
Ljubi tvoje čelo, moj sjajni živote.***

**Književni rod:** lirika  
**Književna vrsta:** elegija (pesnik tužnimtonom izražava bol i žaljenje za nečim nedostižnim ili nepovratnim)

**Rima** : ukrštena (rimuju se prvi i treći, i drugi i četvrti stih)

**Strofa**: šest katrena

**Motivi**: voljena žena, čežnja, strah…

**Stilske figure:**

**Epiteti**: lepa zvezda, predeo mladi, divna zora…

**Personifikacija**: “Ko da će se dići grobovi i ljudi”

**Metafora**: “moj predele mladi, moja divna zora”

“U mom srcu ponoć..”